wannaphong/clean_thaiwikipedia huggingface dataset:
# แอโรลอจิก
แอโรลอจิก เกเอ็มเบฮา  เป็นสายการบินขนส่งสินค้าสัญชาติเยอรมัน ที่มีสำนักงานใหญ่ในชก็อยดิทซ์ แอโรลอจิกเป็นกิจการร่วมค้าระหว่างดีเอชแอลกับลุฟท์ฮันซ่าคาร์โก ซึ่งให้บริการเที่ยวบินขนส่งสินค้าตามกำหนดการจากฐานการบินอยู่ที่ท่าอากาศยานไลพ์ซิช/ฮัลเลอและท่าอากาศยานแฟรงก์เฟิร์ต

ประวัติ
แอโรลอจิกก่อตั้งขึ้นโดยดีเอชแอลเอกซ์เพรสและลุฟท์ฮันซ่าคาร์โกเมื่อวันที่ 12 กันยายน ค.ศ. 2007 และเริ่มดำเนินงานเมื่อวันที่ 29 มิถุนายน ค.ศ. 2009 ตามหลังการรับมอบเครื่องบินลำแรกในวันที่ 12 พฤษภาคมของปีเดียวกัน ซึ่งเป็นโบอิง 777 เฟรตเตอร์ โดยเป็นสายการบินสัญชาติเยอรมันสายแรกที่ให้บริการรุ่นนี้

จุดหมายปลายทาง

ฝูงบิน
thumb|โบอิง 777เอฟ ของแอโรลอจิก
ณ เดือนมีนาคม ค.ศ. 2025 แอโรลอจิกมีเครื่องบินประจำการในฝูงบินดังนี้:

+ ฝูงบินของแอโรลอจิก เครื่องบิน ประจำการ คำสั่งซื้อ หมายเหตุโบอิง 777เอฟ23—รวม23—
แอโรลอจิกมีอายุฝูงบินเฉลี่ย 9.3 ปี
# แซนด์วิชกระเป๋า
แซนด์วิชกระเป๋า คือแซนด์วิชที่ทำจากขนมปังเพียงแผ่นเดียว โดยพับประกบหรือแหวกให้เป็นโพรง เช่น พีตา ซึ่งได้จากการนำแป้งไปอบในเตาหรือย่างบนกระทะจนสุกพอง แล้วยัดไส้เข้าไปในโพรง

 ประเภท 
 ฮอตพอกเกตส์
 ฟูกัส
 กัลโซเน
 สตรอมโบลี
 พีตา
 อาหารกลางวัน
 เพปเพอโรนีโรล
 พิซซาโรล
 ฮอตดอก
 แมคสตัฟฟินส์: แซนด์วิชกระเป๋าที่เสิร์ฟในร้านแมคโดนัลด์ใน พ.ศ. 2536

 เสบียงที่เก็บได้นานในอุณหภูมิปกติ 
thumb|right|แซนด์วิชกระเป๋าที่เก็บได้นานสำหรับทหารเคลื่อนพลของกองทัพบกสหรัฐ
กองทัพบกสหรัฐได้พัฒนาแซนด์วิชกระเป๋าที่เก็บได้นานในอุณหภูมิปกติเพื่อเป็นเสบียงสนาม (เฟิสต์สไตรก์แรชัน) สำหรับทหารที่จะเคลื่อนกำลังพล แซนด์วิชเหล่านี้ได้รับการออกแบบมาเพื่อยับยั้งการเติบโตของจุลินทรีย์โดยใช้เทคนิคต่าง ๆ ได้แก่ การควบคุมน้ำด้วยวิธีพิเศษ การเพิ่มความเป็นกรด (ผ่านการเลือกใช้ส่วนผสมที่มีกรดตามธรรมชาติ หรือผ่านการเติมกรดที่ใช้ในอาหาร) การห่อด้วยฟอยล์หลายชั้นเป็นพิเศษ และการใช้ซองดูดซับออกซิเจน
# วัตถุทางกายภาพ
ในการใช้งานทั่วไปและกลศาสตร์ดั้งเดิม วัตถุทางกายภาพ หรือ รูปร่างทางกายภาพ (หรือเพียงแค่ วัตถุ หรือ รูปกาย) เป็นกลุ่มของสสารภายในขอบเขตที่ต่อเนื่องกันที่กำหนดไว้ในปริภูมิสามมิติ พื้นผิวขอบเขตจะต้องถูกกำหนดและระบุโดยคุณสมบัติของวัสดุ แม้ว่ามันอาจจะเปลี่ยนแปลงไปได้ตามกาลเวลาก็ตาม ขอบเขตมักจะเป็นพื้นผิวที่มองเห็นหรือจับต้องได้ของวัตถุ สสารในวัตถุถูกจำกัด (มากหรือน้อย) ให้เคลื่อนที่เป็นวัตถุเดียว ขอบเขตอาจเคลื่อนที่ไปในอวกาศโดยสัมพันธ์กับวัตถุอื่น ๆ ที่ไม่ได้ติดกันอยู่ (ผ่านการเลื่อนขนานและการหมุน) ขอบเขตของวัตถุอาจบิดเบี้ยวและเปลี่ยนแปลงไปตามกาลเวลาด้วยวิธีอื่น ๆ

นอกจากนี้ ในการใช้งานทั่วไป วัตถุไม่ได้ถูกจำกัดให้ประกอบด้วยกลุ่มของสสารกลุ่มเดียวกัน อะตอมหรือส่วนของวัตถุอาจเปลี่ยนแปลงไปตามกาลเวลา วัตถุมักจะถูกกำหนดโดยการแสดงขอบเขตที่ง่ายที่สุดซึ่งสอดคล้องกับการสังเกต อย่างไรก็ตาม กฎของฟิสิกส์มีผลโดยตรงกับวัตถุที่ประกอบด้วยสสารชนิดเดียวกันเท่านั้น

ในวิชาฟิสิกส์ วัตถุคือกลุ่มของสสารที่สามารถระบุเอกลักษณ์ได้ ซึ่งอาจถูกจำกัดโดยขอบเขตที่ระบุได้ และอาจเคลื่อนที่เป็นหน่วยโดยการเลื่อนขนาน หรือการหมุนในปริภูมิสามมิติ

แต่ละวัตถุมีเอกลักษณ์เฉพาะตัว เป็นอิสระจากคุณสมบัติอื่น ๆ วัตถุ 2 ชิ้น อาจเหมือนกันในทุกคุณสมบัติ ยกเว้นตำแหน่ง แต่ยังคงแยกแยะได้ ส่วนใหญ่ ขอบเขตของวัตถุทั้ง 2 จะไม่ทับซ้อนกัน ณ จุดใดเวลาหนึ่ง คุณสมบัติของเอกลักษณ์ทำให้สามารถนับจำนวนวัตถุได้

ตัวอย่างของแบบจำลองของร่างกายรวมถึงแต่ไม่จำกัดเพียงอนุภาค วัตถุขนาดเล็กหลายอันที่มีปฏิสัมพันธ์กัน (ฝุ่นละออง หรืออย่างอื่น) และสื่อส่งต่อเนื่อง

แนวคิดทั่วไปเกี่ยวกับวัตถุทางกายภาพรวมถึงการที่วัตถุเหล่านั้นมีการแผ่กว้างในโลกกายภาพ แม้ว่าจะมีทฤษฎีฟิสิกส์ควอนตัม และจักรวาลวิทยาที่มีอยู่ซึ่งอาจท้าทายสิ่งนี้ ในฟิสิกส์สมัยใหม่ คำว่า "การแผ่กว้าง" เป็นที่เข้าใจกันในแง่ปริภูมิ-เวลา กล่าวโดยคร่าว ๆ หมายความว่าในช่วงเวลาหนึ่ง ๆ ของร่างกายจะมีตำแหน่งใดตำแหน่งหนึ่งในอวกาศ (แม้ว่าจะไม่จำเป็นต้องเท่ากับจำนวนนามธรรมของจุดในอวกาศและเวลาก็ตาม) ร่างกายโดยรวมถือว่ามีคุณสมบัติในเชิงปริมาณ เช่น มวล โมเมนตัม ประจุไฟฟ้า ปริมาณอนุรักษ์อย่างอื่น และอาจเป็นปริมาณอย่างอื่นก็ได้

วัตถุที่ทราบองค์ประกอบและอธิบายไว้ในทฤษฎีฟิสิกส์ที่เพียงพอเป็นตัวอย่างของระบบกายภาพ
# การเลือกตั้งนายกองค์การบริหารส่วนจังหวัดอ่างทอง พ.ศ. 2567
การเลือกตั้งนายกองค์การบริหารส่วนจังหวัดอ่างทอง พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 23 มิถุนายน พ.ศ. 2567

การเลือกตั้งในครั้งนี้สืบเนื่องมาจากการที่นายสุรเชษ นิ่มกุล นายกองค์การบริหารส่วนจังหวัดอ่างทอง ประกาศลาออกจากตำแหน่ง โดยให้เหตุผลถึงความเป็นห่วงเรื่องการบริหารจัดการน้ำในช่วงน้ำหลากปลายปี และการบริหารงบประมาณ ที่ติดขัดด้วยข้อบังคับตาม พรบ.การเลือกตั้งสมาชิกสภาท้องถิ่นหรือผู้บริหารท้องถิ่น โดยการลาออกของนายสุรเชษเกิดขึ้นในเวลาไล่เลี่ยกันกับ พลตำรวจโท คำรณวิทย์ ธูปกระจ่าง นายกอบจ.ปทุมธานี และ พลตำรวจเอก สมศักดิ์ จันทะพิงค์ นายก อบจ.นครสวรรค์
 
โดยผลการเลือกตั้งปรากฎว่า นายสุรเชษ นิ่มกุล ชนะการเลือกตั้ง และได้ครองตำแหน่งนายก อบจ.อ่างทอง ติดต่อกันเป็นสมัยที่ 4

ที่มาของการเลือกตั้ง
	การเลือกตั้งนายก อบจ.อ่างทอง ในครั้งนี้เกิดขึ้นจากการลาออกจากตำแหน่งของนายสุรเชษ นิ่มกุล นายกองค์การบริหารส่วนจังหวัดอ่างทอง ที่ลาออกด้วยการให้เหตุผลถึงความเป็นห่วงพี่น้องประชาชน จากการติดพันปัญหาเรื่องงบประมาณในการบริหารจัดการน้ำในช่วงน้ำหลากปลายปี พร้อมกันกับนายกองค์การบริหารส่วนจังหวัดอีกสองคน คือ พล.ต.ท.คำรณวิทย์ ธูปกระจ่าง นายองค์การบริหารส่ววนจังหวัดปทุมธานี และพล.ต.อ.สมศักดิ์ จันทะพิงค์ นายกองค์การบริหารส่วนจังหวัดนครสวรรค์ โดยทางคณะกรรมการการเลือกตั้งจังหวัดอ่างทอง ได้เคาะวันเลือกตั้ง นายก อบจ.อ่างทอง ในวันที่ 23 มิถุนายน 2567

พื้นเพผู้สมัคร
	สำหรับการสมัครเป็นผู้สมัครชิงนายก อบจ.อ่างทอง มีเพียงผู้สมัครคนเดียว คือ นายสุรเชษ นิ่มกุล หรือที่เป็นที่รู้จักในฐานะของ “กำนันตี๋” เลือกตั้งนายก อบจ.อ่างทอง 23 มิ.ย. นี้ 'กำนันตี๋' ลงชิงเก้าอี้คนเดียว คาดไม่เกิดสองทุ่มรู้ผล โดยในครั้งนี้เป็นการลงชิงชัยเป็นนายก อบจ.อ่างทอง สมัยที่ 4 ติดต่อกัน โดยลงชิงชัยในฐานะกลุ่มสำนึกรักบ้านเกิด ภายใต้แคมเปญนำการเลือกตั้ง “พูดแล้วทำ ทำแล้วดี” โดยลงพื้นที่เข้าหาชาวบ้านอย่างต่อเนื่อง พร้อมเครือข่ายกลุ่มอิทธิพลในพื้นที่จังหวัดอ่างทอง

ผลการเลือกตั้ง

ผลการเลือกตั้งปรากฏว่า สุรเชษ นิ่มกุล ได้รับการดำรงตำแหน่งอีกสมัย
# รีไลฟ์ (ภาพยนตร์)
รีไลฟ์ (เป็นภาพยนตร์ญี่ปุ่นแนว นิยายวิทยาศาสตร์ และ ดราม่า กำกับโดย ทาเคชิ ฟุรุซาวะ นำแสดงโดย ไทชิ นากางาวะ และอิงจากซีรีส์มังงะในชื่อเดียวกัน ที่เขียนและวาดโดย ยาโยอิโซ เผยแพร่ในญี่ปุ่นโดย Shochikuเมื่อวันที่ 15 เมษายน พ.ศ. 2560 เพลงประกอบภาพยนตร์เรื่องนี้คือ "Sakura" โดยโซโนโกะ อิโนะอุเอะ ภาพคัฟเวอร์ซิงเกิลของ เค็ตสึเมชิในปี พ.ศ. 2548

 เรื่องย่อ 
ไคซากิ อาราตะ (ไทชิ นากางาวะ) อายุ 27 ปีและว่างงาน เขาลาออกจากงานเดิมหลังจากทำงานให้กับบริษัทได้ 3 เดือน อาราตะตัดสินใจเข้าร่วมในโครงการวิจัย เขากินยาที่ทำให้เขาดูอ่อนกว่าวัย และเขาต้องเข้าเรียนมัธยมปลายเป็นเวลาหนึ่งปี ที่นั่นเขาหลงรักนักเรียนมัธยมปลายหญิง ฮิชิโระ จิสึรุ (ยูนะ ไทระ) 

 นักแสดง 
 ไทชิ นากางาวะ รับบทเป็น ไคซากิ อาราตะ
 ยูนะ ไทระ รับบทเป็น ฮิชิโระ จิสึรุ
 มาฮิโระ ทาคาสึงิ รับบทเป็น โอกะ คาซุโอมิ
 เอลาซิดะ อิเคดะ รับบทเป็น คะริว เรนะ
  รับบทเป็น โอโนยะ อัน
 ยูได ชิบะ รับบทเป็น โยอะเค เรียว
 เค็นโช โอโนะ (นักแสดงรับเชิญ)
# One Toke Over the Line
One Toke Over the Line เป็นเพลงที่เขียนและบรรเลงโดยบริวเวอร์ แอนด์ ชิปลีย์ ดูโอโฟล์คร็อกชาวอเมริกัน เป็นเพลงจากอัลบั้ม Tarkio ในปี 1970 และถูกปล่อยเป็นซิงเกิลแรกของพวกเขาในช่วงต้นปี 1971

 เบื้องหลัง 
ไมค์ บริวเวอร์ เล่าถึงที่มาของเพลงนี้ว่า "วันหนึ่งพวกเขากำลังมึนเมา ทอมพูดขึ้นว่า “ฉันเมามากเกินไปแล้วคืนนี้” ฉันชอบเสียงนั้นและฉันก็เขียนเพลงเกี่ยวกับมัน"

เพลงนี้ได้รับความนิยมอย่างมาก ในขณะที่วงทัวร์คอนเสิร์ตในฐานะวงเปิดให้กับเมลานี พวกเขาได้รับการปรบมือเรียกร้องให้เล่นต่อ แต่ไม่มีเพลงเหลือให้เล่น พวกเขาจึงจำเป็นต้องเล่นเพลงนี้อีกครั้ง ส่งผลให้เพลงนี้โด่งดังเป็นพลุแตก

ในบทสัมภาษณ์ปี 2012 บริวเวอร์ บอกว่า "หลังจากวงของเขาแสดงจบ ประธานบริษัทค่ายเพลงที่พวกเขาสังกัดอยู่ในตอนนั้นมาหาพวกเขาที่หลังเวทีและพูดว่า "โอ้ พวกแกต้องอัดเพลงนี้แล้วใส่ลงในอัลบั้มนะ" พวกเราเลยแบบว่า "จริงเหรอ? เอาสิ โอเค" พวกเราไม่ได้คิดอะไรกับเพลงนี้มากนัก พวกเราต้องบอกเลยรู้สึกว่าประหลาดใจที่พวกเขาเปิดตัวสิ่งนี้ และไม่เพียงแต่ประสบความสำเร็จอย่างล้นหลาม แต่ยังกลายเป็นประเด็นถกเถียงร้อนแรงอีกด้วย รัฐบาลเอาจริงเอาจังกับพวกเรา"

 การนำไปร้องใหม่ 
เกล ฟาร์เรลล์ และดิก เดล ได้นำเพลงนี้มาคัฟเวอร์ใหม่ในรายการ "เดอะ ลอว์เรนซ์ เวลค์ โชว์" เมื่อต้นปี 1971 โดยไม่เข้าใจความหมายที่สื่อถึงยาเสพติดของคำว่า "Toke"

ฟลอยด์ เครเมอร์ มือเปียโนและนักร้องเจ้าของรางวัลร็อกแอนด์โรลฮอลล์ออฟเฟม ผู้ร่วมงานกับเอลวิส เพรสลีย์เป็นเวลานาน บันทึกเสียงคัฟเวอร์เวอร์ชันบรรเลงของเพลงนี้ในปี 1971

ในประเทศไทย ครูเพลงชื่อดังอย่างครูสุรพล โทณะวณิก ได้นำทำนองเพลงนี้มาใส่เนื้อไทยตั้งชื่อว่า หนึ่งในดวงใจ แล้วให้วงดิอิมพอสซิเบิลบรรเลงจากเสียงร้องของเศรษฐา ศิระฉายานักร้องนำของวง เพื่อใช้เป็นเพลงประกอบภาพยนตร์เรื่องเจ้าลอย เมื่อปี 2515
# ซะยะ
ซะยะ (, ; จาก) เป็นอาคารศาลารูปแบบพม่าที่พบในเกือบทุกหมู่บ้าน ใช้เป็นที่พักพิงสำหรับนักเดินทางเป็นหลัก ขณะเดียวกันก็เป็นสถานที่ชุมนุมทางศาสนา ตลอดจนเป็นที่พบปะของชาวบ้านเพื่อหารือเกี่ยวกับความต้องการและแผนงานของหมู่บ้าน พระภิกษุในศาสนาพุทธเถรวาทใช้ซะยะเป็นที่ประทับขณะปฏิบัติธรรมในวันพระ วัดในศาสนาพุทธอาจมีซะยะอย่างน้อยหนึ่งหลังอยู่ใกล้เคียง ผู้บริจาคส่วนใหญ่สร้างซะยะตามถนนสายหลัก โดยมีวัตถุประสงค์เพื่อให้นักเดินทางที่เหนื่อยล้าได้ดื่มน้ำและที่พักพิง การตั้งสำนักงานมิชชันนารีแห่งหนึ่งใน ค.ศ. 1818 โดยอโดนิรัม จัดสัน ก็มีการนำซะยะมาใช้ด้วยเช่นกัน as seen at  Internet Archive as seen at  Internet Archive

การบริจาคทั้งในรูปแบบเงินหรือแรงงานการก่อสร้าง การดำเนินการ หรือการตกแต่งซะยะนั้นถูกมองว่าเป็นทาน ดังนั้นโดยทั่วไปแล้วซะยะจึงถูกสร้างขึ้นให้มีลักษณะที่คงทน และมีราคาแพงกว่าบ้านส่วนตัวเป็นส่วนใหญ่ โดยปกติแล้วแรงงานจะจัดหาโดยคนในท้องถิ่น ในขณะที่การจัดหาเงินทุนอาจเป็นในท้องถิ่นหรือที่ห่างไกล as seen at Google Books

ซะยะบางหลังได้พัฒนารูปแบบการใช้งานอื่น ๆ เมื่อเวลาผ่านไป ตัวอย่างเช่น โรงพยาบาลสงฆ์ซีวิตะดานะ  สำหรับพระภิกษุและแม่ชีที่เริ่มต้นจากสถานรักษาพยาบาลในซะยะ

 คลังภาพ
# ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช
ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช THSV11 เป็นคำแปลภาษาไทยของชื่อในภาษาฮีบรูว่า Pele-joez-el-gibbor-abi-ad-sar-shalom (Peleʾ yōʿēṣ ʾēl gībbōr ʾáḇīʿaḏ śar-šālōm) เป็นชื่อหรือตำแหน่งในคำเผยพระวจนะซึ่งปรากฏใน ในคัมภีร์ฮีบรู หรืออิสยาห์ 9:6 ในคัมภีร์ไบเบิลของศาสนาคริสต์ เป็นชื่อหนึ่งในชุดชื่อในคำเผยพระวจนะที่พบในบทที่ 7, 8 และ 9 ของหนังสืออิสยาห์ ร่วมกับชื่ออิมมานูเอล และมาเฮร์-ชาลาล-หัช-บัส ในบทก่อนหน้า (อิสยาห์ 8:1–3) ซึ่งอ้างถึงการบุกยึดสะมาเรียและดามัสกัสโดยกษัตริย์ของอัสซีเรีย

 การแปล 
+ภาษาฮีบรูการถอดอักษรภาษาไทยpe-leʾมหัศจรรย์yō-ʿēṣที่ปรึกษา หรือ เขาปรึกษา; ทาร์กุมถอดความเป็น วางแผนʾēlพระเจ้า gīb-bōrผู้มีพลัง หรือ วีรชน ʾáḇī-บิดาของ -ʿaḏนิรันดร์ śarเจ้าชาย šā-lōmสันติภาพ

ชื่อนี้ได้รับการแปลในฉบับวัลเกตภาษาละตินและคัมภีร์ไบเบิลฉบับภาษาอังกฤษส่วนใหญ่ รวมถึงคัมภีร์ไบเบิลฉบับภาษาไทย ชื่ออาจคงไว้โดยไม่ต้องแปลJames R. Beck Jesus & personality theory: exploring the five-factor model p11  1999 "When translators come to Isaiah 9:6, they could also leave the name of the promised Messiah in its transliterated state, in which case the name would be even longer than that of Isaiah 8:1: Pele-joez-el-gibbor-Abi-ad-sar-shalom." เช่นในฉบับสมาคมสิ่งพิมพ์ยิวแห่งอเมริกา (ค.ศ. 1917) แม้ว่าการไม่แปลเช่นนี้ได้ทำให้เกิดการถกเถียงในหมู่นักแปล และนำไปสู่การแปลเป็นภาษาอังกฤษในฉบับสมาคมสิ่งพิมพ์ยิวแห่งอเมริกาใหม่ (ค.ศ. 1985)Ernest S. Frerichs The Bible and Bibles in America Scholars Press, 1988 p100 "Samuel Schulman of the JPS translation committee urged his colleagues to follow the same practice, since "it calls attention to the fact, that we wish to avoid any possible Christological interpretation of the phrase. . And the government is upon his shoulder; And his name is called ° Pele-joez-el-gibbor-Abi-ad-sar-shalom That is, Wonderful in counsel is God the Mighty " ฉบับวัลเกตภาษาละตินเรียกชื่อนี้ว่า "Admirabilis consiliarius, Deus fortis, Pater futuri saeculi, Princeps pacis" (ฉบับ Douay-Rheims แปลว่า 'Wonderful, Counsellor, God the Mighty, the Father of the world to come, the Prince of Peace')

 หมายเหตุ
# หาตบก
หาตบก  เป็นตำบล (ฆุม) ในอำเภอเวินไซทางตะวันออกเฉียงเหนือของกัมพูชา โดยแบ่งออกเป็น 3 หมู่บ้านและมีประชากร 978 คน ในการเลือกตั้งกรมปรึกษาฆุมสังกัด ค.ศ. 2007 ที่นั่ง 4 ที่ตกเป็นของพรรคประชาชนกัมพูชา และที่นั่งเดียวตกเป็นของสมาชิกพรรคฟุนซินเปก

หมู่บ้าน
 หมู่บ้าน  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998) หาตบก  661  0.96  108Veun Hay  238  0.93  41Pak Laav  79  0.93  15
# สารภาพรักกับคุณคางุยะซะดี ๆ ~ศึกสุดท้ายความรักคือสงคราม~
สารภาพรักกับคุณคางุยะซะดี ๆ ~ศึกสุดท้ายความรักคือสงคราม~  เป็นภาพยนตร์ญี่ปุ่นปี พ.ศ. 2564 มันเป็นภาคต่อของ ที่ดัดแปลงมาจากซีรีส์มังงะชื่อเดียวกันโดย อากะ อากาซากะ

ภาพยนตร์เรื่องนี้เข้าฉายในโรงภาพยนตร์เมื่อวันที่ 20 สิงหาคม พ.ศ. 2564 ติดอันดับบ็อกซ์ออฟฟิศในช่วงสุดสัปดาห์ที่เข้าฉาย

 เรื่องย่อ 

 นักแสดง 
 โช ฮิราโนะ รับบทเป็น มิยูกิ ชิโรงาเนะ
 คันนะ ฮาชิโมโตะ รับบทเป็น คางุยะ ชิโนมิยะ
 ฮายาโตะ ซาโนะ รับบทเป็น ยู อิชิงามิ
 นานะ อาซาคาวะ รับบทเป็น ชิกะ ฟูจิวาระ
 มายู ฮอตตะ รับบทเป็น ไอ ฮายาซากะ
 ยูกะ คาเกยามะ รับบทเป็น มิโกะ อิโนะ
 ฮารุกะ ฟุกุฮาระ รับบทเป็น สึบาเมะ โคยาสุ
 ชุนยะ อิตาบาชิ รับบทเป็น คาเซโนะ
 ฟุมิยะ ทาคาฮาชิ รับบทเป็น โค โอกิโนะ
 นัตสึมิ อิเคมะ รับบทเป็น นางิสะ คาชิวากิ
 ยูทาโร่ รับบทเป็น สึบาสะ ทานุมะ
 มาซาฮิโระ ทาคาชิมะ รับบทเป็น พ่อของมิยูกิ
 จิโร่ ซาโต้ รับบทเป็น โชโซ ทานุมะ
# สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (ภาพยนตร์)
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~  เป็นภาพยนตร์ญี่ปุ่นปี พ.ศ. 2562 ที่ดัดแปลงมาจากซีรีส์มังงะชื่อเดียวกันโดย อากะ อากาซากะ กำกับโดย ฮายาโตะ คาวาอิ และจัดจำหน่ายโดย โตโฮ เมื่อวันที่ 21 กุมภาพันธ์ พ.ศ. 2562 สำนักพิมพ์ชูเอชะ ประกาศว่ากำลังสร้างภาพยนตร์ไลฟ์แอ็กชันที่ดัดแปลงจากซีรีส์นี้ ภาพยนตร์ฉายครั้งแรกในญี่ปุ่นเมื่อวันที่ 6 กันยายน พ.ศ. 2562 โช ฮิราโนะ ได้รับการประกาศให้รับบทเป็น มิยูกิ ชิโรงาเนะ และ คันนะ ฮาชิโมโตะ ได้รับการประกาศให้รับบทเป็น คางุยะ ชิโนมิยะ ฮายาโตะ คาวาอิ เป็นผู้กำกับภาพยนตร์ ยูอิจิ โทคุนากะ เขียนบทภาพยนตร์ และการถ่ายทำหลักดำเนินการตั้งแต่เดือนมีนาคมถึงเดือนเมษายน พ.ศ. 2562 โปสเตอร์ภาพทีเซอร์เปิดตัวเมื่อวันที่ 3 พฤษภาคม พ.ศ. 2562

 เรื่องย่อ 
ในระดับมัธยมปลายของโรงเรียนชูจิอิน ประธานสภานักเรียน ชิโรงาเนะ มิยูกิ และรองประธาน ชิโนมิยะ คางุยะ ดูเหมือนจะเป็นคู่ที่เหมาะสมกันมาก คางุยะเป็นลูกสาวของครอบครัวบริษัทยักษ์ใหญ่ ส่วนมิยูกิเป็นนักเรียนยอดเยี่ยมของโรงเรียนและเป็นที่รู้จักทั่วจังหวัด แม้ว่าพวกเขาจะชอบกัน แต่พวกเขาภูมิใจเกินกว่าจะสารภาพรัก เพราะเชื่อว่าผู้ที่สารภาพก่อนจะเป็นฝ่ายแพ้ เรื่องราวตามติดแผนการต่าง ๆ ของพวกเขาเพื่อทำให้อีกฝ่ายหนึ่งสารภาพรักหรืออย่างน้อยก็แสดงออกถึงความสนใจ

 นักแสดง 
 คันนะ ฮาชิโมโตะ รับบทเป็น คางุยะ ชิโนมิยะ
 โช ฮิราโนะ รับบทเป็น มิยูกิ ชิโรงาเนะ
 นานะ อาซาคาวะ รับบทเป็น ชิกะ ฟูจิวาระ
 ฮายาโตะ ซาโนะ รับบทเป็น ยู อิชิกามิ
 มายู ฮอตตะ รับบทเป็น ไอ ฮายาซากะ 
 นัตสึมิ อิเคมะ รับบทเป็น นางิสะ คาชิวากิ 
 ยูทาโร่ รับบทเป็น สึบาสะ
 มาซาฮิโระ ทาคาชิมะ รับบทเป็น พ่อของมิยู
 จิโร่ ซาโต้ รับบทเป็น โชโซ ทานุมะ, ผู้บรรยาย
 อาโออิ โคงะ รับบทเป็น พนักงานหน้าเคาน์เตอร์โรงหนัง
 อามุ ฟูคาโอะ รับบทเป็น เคอิ ชิโรกาเนะ

 ภาคต่อ 
ภาคต่อที่มีชื่อว่า  เข้าฉายในโรงภาพยนตร์วันที่ 20 สิงหาคม พ.ศ. 2564
# กำหนดรายการกุญแจ
กำหนดรายการกุญแจของดีอีเอ็ส ("<<<" หมายถึงการหมุนซ้าย) ซึ่งแสดงวิธีการคำนวณกุญแจเฉพาะรอบแต่ละตัว 
ในวิทยาการเข้ารหัสลับ กำหนดรายการกุญแจ  เป็นขั้นตอนวิธีที่คำนวณกุญแจเฉพาะรอบที่ใช้ทั้งหมดจากกุญแจไซเฟอร์
อธิบายว่า ในการคำนวณไซเฟอร์
ไซเฟอร์ผลคูณ (product cipher) เป็นไซเฟอร์ผลลัพธ์ที่ได้จากการเข้ารหัสหรือถอดรหัสข้อมูลโดยทำเป็นรอบๆ (round)
ขั้นตอนวิธีแต่ละรอบปกติจะเหมือนกันยกเว้นค่าตรึงเฉพาะรอบที่เรียกว่า ค่าคงตัวเฉพาะรอบ (round constant) และค่าอนุพัทธ์เฉพาะรอบที่ได้มาจากกุญแจไซเฟอร์ซึ่งเรียกว่า กุญแจเฉพาะรอบ (round key) 

 ตัวอย่าง 
 ไซเฟอร์บางอย่างมีกำหนดรายการกุญแจง่ายๆ เช่น บล็อกไซเฟอร์ที (Tiny Encryption Algorithm) จะแบ่งกุญแจไซเฟอร์ขนาด 128บิตออกเป็นกุญแจย่อยขนาด 32บิต4 ตัวแล้ววนใช้กุญแจย่อยอย่างซ้ำๆ ในแต่ละรอบ 
 ดีอีเอ็ส (Data Encryption Standard) มีกำหนดรายการกุญแจที่แบ่งกุญแจไซเฟอร์ 56บิตออกเป็นกุญแจย่อย 28บิตสองตัว โดยต่อแต่นั้นก็จะจัดการกุญแจย่อยต่างหากๆ ในแต่ละรอบ กุญแจย่อยแต่ละตัวจะหมุนซ้าย แล้วเลือกกุญแจเฉพาะรอบขนาด 48บิตโดยแต่ละ 24บิตจะมาจากกุญแจย่อยทั้งสอง การหมุนกุญแจมีผลให้ใช้บิตในเซตต่างๆ กันเพื่อทำกุญแจเฉพาะรอบแต่ละตัว บิตแต่ละบิตของกุญแจไซเฟอร์จะใช้ในกุญแจเฉพาะรอบ 14ตัวจาก 16ตัว

 เชิงอรรถและอ้างอิง 
 Lars R. Knudsen and John Erik Mathiassen, On the Role of Key Schedules in Attacks on Iterated Ciphers, ESORICS 2004, pp322-334.
 Uri Blumenthal and Steven M. Bellovin, A Better Key Schedule for DES-like Ciphers, Proceedings of PRAGOCRYPT '96.
# อิสยาห์ 2
อิสยาห์ 2  เป็นบทที่ 2 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ

 ต้นฉบับ 
บทนี้เดิมเขียนด้วยภาษาฮีบรู บทแบ่งออกเป็น 22 วรรค 

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
 1QIsaa: สมบูรณ์
 4QIsaa (4Q55): วรรคที่หลงเหลือ: 7-10
 4QIsab (4Q56): วรรคที่หลงเหลือ: 3-16
 4QIsaf (4Q60): วรรคที่หลงเหลือ: 1-3
 4QIsal (4Q65): วรรคที่หลงเหลือ: 1-4

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 การอ้างอิงในพันธสัญญาเดิม
 คล้ายมากกับอิสยาห์ 2:2-4

 ภูเขาแห่งพระนิเวศของพระยาห์เวห์ (2:1–4) 
ส่วนนี้เป็นจุดเริ่มต้นของคำเผยพระวจนะซึ่งประกอบด้วยบทที่ 2-4 โดยมีเนื้อหาพื้นฐานเกี่ยวกับอนาคตอันรุ่งโรจน์ของเยรูซาเล็ม

 วรรค 1 
ถ้อยคำเกี่ยวกับยูดาห์และเยรูซาเล็มที่อิสยาห์บุตรอามอสได้เห็น THSV11
คำนำใหม่ที่แทรกตรงนี้อาจใช้เพื่อเน้นความเริ่มแรกของคำเผยพระวจนะนี้ว่าเป็นของอิสยาห์ เนื่องจากคำเผยพระวจนะที่ตามมา (วรรค 2-4) ก็พบได้ในหนังสือมีคาห์โดยมีความแตกต่างกันเล็กน้อย

 วรรค 2 
ในวาระสุดท้ายจะเป็นดังนี้ คือภูเขาแห่งพระนิเวศของพระยาห์เวห์ จะถูกสถาปนาขึ้นเป็นที่สูงสุดของภูเขาทั้งหลาย และจะถูกยกขึ้นให้อยู่เหนือบรรดาเนินเขา ประชาชาติทั้งหมดจะหลั่งไหลเข้ามาหา THSV11
คำเผยพระวจนะในวรรค 2-4 มีความคล้ายคลึงกับ และมีข้อสรุปที่ต่างออกไป

 วรรค 3 
และชนชาติจำนวนมากจะมาและกล่าวว่า "มาเถิด ให้เราขึ้นไปยังภูเขาของพระยาห์เวห์ ไปยังพระนิเวศของพระเจ้าของยาโคบ แล้วพระองค์จะทรงสอนวิถีของพระองค์แก่เรา และเพื่อเราจะเดินในมรรคาของพระองค์" เพราะว่าธรรมบัญญัติจะออกมาจากศิโยน และพระวจนะของพระยาห์เวห์จะออกมาจากเยรูซาเล็ม THSV11
การอ้างอิงข้าม: อิสยาห์ 11:10; อิสยาห์ 43:6; อิสยาห์ 49:22; อิสยาห์ 60:3; อิสยาห์ 66:12

 วรรค 4 
right|250px|thumb|อิสยาห์ 2:4 (KJV) เขียนบนกำแพงที่อยู่ตรงข้ามฝั่งถนนกับสำนักงานใหญ่สหประชาชาติในนครนิวยอร์ก
พระองค์จะทรงวินิจฉัยระหว่างประชาชาติทั้งหลาย และจะทรงตัดสินความให้ชนชาติจำนวนมาก และพวกเขาจะตีดาบของเขาให้เป็นผาลไถนา และหอกของเขาทั้งหลายให้เป็นขอลิดแขนง ประชาชาติจะไม่ยกดาบขึ้นต่อสู้กัน และเขาจะไม่ศึกษายุทธศาสตร์อีกต่อไป THSV11
การอ้างอิงข้าม: มีคาห์ 4:3
หลายคำพูดและขบวนการที่เกี่ยวข้องกับสันติภาพและการประยุกต์เทคโนโลยีการทหารเพื่อการใช้งานอย่างสันติได้นำวลี "ตีดาบให้เป็นผาลไถนา" มาใช้ วรรคนี้ตรงกันข้ามกับ ซึ่งผาลไถนาและขอลิดแขนงถูกตีเป็นดาบและทวน เนื่องจากเกี่ยวข้องกับ 'ความจำเป็นที่ต้องรบอย่างต่อเนื่อง'

 วันแห่งพระยาห์เวห์ (2:5–22)
# เราทั้งคู่ผู้ไม่อาจมีรัก
เราทั้งคู่ผู้ไม่อาจมีรัก หรือ โคอิเซนุ ฟูตาริ  เป็นซีรีส์ละครโทรทัศน์ญี่ปุ่นในปี พ.ศ. 2565 นำแสดงโดยยูกิโนะ คิชิอิและอิซเซ ทากาฮาชิ ซีรีส์เป็นเรื่องราวเกี่ยวกับความสัมพันธ์ของบุคคลผู้เป็นเอโรแมนติก-เอเซ็กชวล 2 คน 

 นักแสดง 
ยูกิโนะ คิชิอิ รับบท โคดามะ ซาคุโกะ
อิซเซ ทากาฮาชิ รับบท ทาคาฮาชิ ซาโตรุ
โชโงะ ฮามะ รับบท ฮาจิเมะ มัตสึโอกะ
ฟูจิโกะ โคจิมะ รับบท คาโดวากิ จิสึรุ
อากิโกะ คิกูจิ รับบท อิโนซุกะ ฮารุกะ
คานะ คิตะ รับบท อิชิคาวะ มิโนริ
ฮิเดโนบุ อาเบระ รับบท อิชิคาวะ ไดซุเกะ
นาโอมิ นิชิดะ รับบท โคดามะ ซากุระ
มันตาโร โคอิจิ รับบท โคดามะ ฮิโรมิ

 การผลิต 
ละครเราทั้งคู่ผู้ไม่อาจมีรักผลิตโดยเอ็นเอชเค และมีผู้กำกับ 3 คน ได้แก่ ยูได โนงูจิ (ตอนที่ 2, 5 และ 8), ยูตะ โอชิดะ (ตอนที่ 1, 4 และ 7) และโชเฮ โดอิ (ตอนที่ 3 และ 6)

 ตอน 

 หมายเหตุ
# อิมมานูเอล
อิมมานูเอล (, "พระเจ้าสถิตกับเรา"; กรีกคอยนี: ) เป็นชื่อภาษาฮีบรูที่ปรากฏในหนังสืออิสยาห์ (7:14) ในฐานะหมายสำคัญว่าพระเจ้าจะทรงปกป้องเชื้อสายของดาวิด

พระวรสารนักบุญมัทธิว (มัทธิว 1:22–23) ตีความว่าชื่อนี้เป็นคำทำนายถึงการประสูติของพระเมสสิยาห์ และคำทำนายนี้สำเร็จในพระเยซู อิมมานานูเอล "พระเจ้า (เอล) สถิตกับเรา" เป็นหนึ่งใน "ชื่อเชิงสัญลักษณ์" ที่ใช้โดยอิสยาห์ ร่วมกับเชอารยาชูบ, มาเฮร์-ชาลาล-หัช-บัส และที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช (Pele-joez-el-gibbor-abi-ad-sar-shalom) ชื่ออิมมานูเอลไม่มีความหมายโดยเฉพาะเจาะจงในความเชื่อเรื่องพระเมสสิยาห์ในศาสนายูดาห์
# จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดสงขลา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสงขลา, อำเภอจะนะ, อำเภอสทิงพระ, อำเภอเทพา, อำเภอระโนด และกิ่งอำเภอกระแสสินธุ์

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอรัตภูมิ, อำเภอนาทวี, อำเภอสะบ้าย้อย และ กิ่งอำเภอนาหม่อม
# พีดีเอฟดอตเจเอส
พีดีเอฟดอตเจเอส  เป็นไลบรารีภาษาจาวาสคริปต์ ที่แสดงไฟล์รูปแบบเอกสารใช้ได้หลายระบบ (PDF) โดยใช้เอชทีเอ็มแอล5 ตามมาตรฐานเว็บ โครงการนี้นำโดยบริษัทมอซิลลาในปี 2554

PDF.js เดิมถูกสร้างขึ้นเป็นส่วนขยายสำหรับมอซิลลา ไฟร์ฟอกซ์ และรวมอยู่ในไฟร์ฟอกซ์ตั้งแต่ปี 2012 (เวอร์ชัน 15), และเปิดใช้งานตามค่าเริ่มต้นตั้งแต่ปี 2013 (เวอร์ชัน 19) มันถูกเพิ่มลงในไฟร์ฟอกซ์สำหรับแอนดรอยด์ในปี 2023 (เวอร์ชัน 111)

โครงการนี้ถือกำเนิดขึ้นเพื่อให้มีวิธีในการดูรูปแบบเอกสารใช้ได้หลายระบบบนเว็บเบราว์เซอร์ ซึ่งป้องกันความเสี่ยงด้านความปลอดภัยที่อาจเกิดขึ้นเมื่อเปิดเอกสารรูปแบบเอกสารใช้ได้หลายระบบนอกเบราว์เซอร์ เนื่องจากโค้ดสำหรับแสดงเอกสารนั้นถูกจับขังแซนด์บ็อกซ์ในเบราว์เซอร์ มันใช้องค์ประกอบ Canvasจากเอชทีเอ็มแอล5 ทำให้สามารถเรนเดอร์ได้รวดเร็ว
# ตีดาบให้เป็นผาลไถนา
ตีดาบให้เป็นผาลไถนา  เป็นแนวคิดในการแปลงอาวุธหรือเทคโนโลยีทางการทหารนำมาประยุกต์ใช้ในทางพลเรือนอย่างสันติ

วลีนี้มีที่มาจากหนังสืออิสยาห์ บทที่ 2:

ผาลไถนา (’êṯ) มักใช้เป็นสัญลักษณ์ของเครื่องมือสร้างสรรค์ที่เป็นประโยชน์ต่อมวลมนุษย์ ตรงกันข้ามกับเครื่องมือทำลายล้างในสงคราม ซึ่งใช้สัญลักษณ์เป็น ดาบ (ḥereḇ) อันเป็นเครื่องมือโลหะมีคมคล้าย ๆ กันแต่มีการใช้งานที่ตรงกันข้าม

นอกเหนือจากเจตนาดั้งเดิมในคัมภีร์ไบเบิล วลีว่า "ตีดาบให้เป็นผาลไถนา" ได้ถูกนำไปใช้โดยกลุ่มสังคมและกลุ่มการเมืองต่าง ๆ กัน

ตัวอย่างในอดีตตั้งแต่ช่วง ค.ศ. 1993 ต่อเนื่องมาถึงปี ค.ศ. 2013 คือการปลดอาวุธนิวเคลียร์และการนำส่วนประกอบของอาวุธนิวเคลียร์มาใช้เป็นเชื้อเพลงในโรงไฟฟ้าพลเรือน ซึ่งก็คือโปรแกรมเมกะตันสู่เมกะวัตต์ (Megatons to Megawatts Program) การพัฒนาวิธีการแบ่งแยกนิวเคลียสที่เดิมเร่งพัฒนาเพื่อสนองความต้องการอาวุธในสงครามโลกครั้งที่ 2 ได้ถูกประยุกต์ใช้เพื่อวัตถุประสงค์ด้านพลเรือนตั้งแต่ก็นำมาใช้ที่ฮิโรชิมะและนางาซากิ รวมถึงการผลิตไฟฟ้าและสารเภสัชรังสี

 การอ้างอิงในคัมภีร์ไบเบิล 
thumb|	งานโมเสกใน Beit Habad Gallery ในเมืองเยรูซาเลม ยกความจากอิสยาห์ 2:4 พร้อมการสิงโต ทวน และเสียม
นอกเหนือจากการใช้ในหนังสืออิสยาห์ข้างต้นแล้ว แนวเทียบยังใช้อีก 2 ครั้งในพันธสัญญาเดิม/ทานัคในทั้งสองทิศทาง:

 ตรงกันข้ามกับที่มีคาห์พูดในมีคาห์ 4:3 (ดูด้านล่าง)

การแสดงออกของแนวคิดนี้พบได้ในรูปสัมฤทธิ์ในสวนของสหประชาชาติที่มีคำเรียกว่า เรามาตีดาบให้เป็นผาลไถนา (Let Us Beat Swords into Plowshares) เป็นของขวัญจากสหภาพโซเวียตที่สร้างโดย Evgeniy Vuchetich แสดงเป็นรูปชายที่ใช้ค้อนตีดาบให้กลายเป็นรูปร่างของผาลไถนา
# กวาน จิ้ง
กวาน จิ้ง (, เสียชีวิต 199) ชื่อรอง ฉื่อฉี (士起) เป็นขุนพลภายใต้บังคับบัญชาของกองซุนจ้านในช่วงปลายราชวงศ์ฮั่น ในปี 198 ระหว่างการรุกรานของอ้วนเสี้ยวในยุทธการที่อี้จิง กองซุนจ้านต้องการนำทัพไปตัดเสบียงของอ้วนเสี้ยว แต่กวาน จิ้งเสนอแนะให้กองซุนจ้านตั้งรับอยู่ในเมืองอี้จิ้ง(長史關靖諫曰：「今將軍將士，莫不懷瓦解之心，所以猶能相守者，顧戀其老小，而恃將軍為主故耳。堅守曠日，或可使紹自退。若捨之而出，後無鎮重，易京之危，可立待也。」瓚乃止。) Houhanshu vol. 73. ในปี 199 อ้วนเสี้ยววางแผนลวงและซุ่มโจมตีกองซุนจ้านขณะที่เขาขี่ม้าออกจากเมือง กองซุนจ้านกำลังรอทัพเสริมจาก กองซุนสฺวี ลูกชาย และเตียวเอี๋ยน หลังจากความพ่ายแพ้ครั้งนี้ กองซุนจ้านตัดสินใจปลิดชีพด้วยการเผาตัวเอง กวาน จิ้งเสียใจที่ไม่สามารถห้ามกองซุนจ้านได้ สุดท้ายควบม้าเข้าต่อสู้กับทหารของอ้วนเสี้ยวและถูกฆ่าตาย(關靖見瓚敗，歎恨曰：「前若不止將軍自行，未必不濟。吾聞君子陷人於危，必同其難，豈可以獨生乎！」乃策馬赴紹軍而死。) Houhanshu vol. 73.